9 Ido' lingine gotingu' moni ngomosi ma go'ziki vamilo. 10 Ido' aka vilizangumu' ve li go' ne'minesi dami ido' sioti sita' izi vami hamokovo' izi vi suu' nesi izi vami ido' hatuso nesi di vami okodido' neine' nevo' nene minivo vilo. Gono dave nene gono'nido' inite' ma ngimikevo menite ve li haza dalizani' nene lisihe' o neinako linginesi nene a'mine'mine igi lingimikevo haza dalisanaze. Nemu' nene hazavo' vilo. 11 Ido' lingine numuno ebe' nabaupe ngomoupe ma vi heteli ma evene' lamine' ma nolingumu' nene vise' igi ningisa a'mine ve'mi numu'veu' nene dizi limi nizavo numuno ebe' mala viliza gamene nene alitavo ma nene vilo. 12 Lingine numuno mau' dizi ma a'mine numungu' miniliza aleve nene lengita hongu minivo li mese' aseka li-ngidilo. 13 Ido' a'mingu' minave ingine evene' lamine' nilizani' nene lengitati' hongu nene engita mineleseive. Ido' evene' lamine' minami nilizani' nene a'mine hongu nene engita minamo gohi tine' molo lengita aloseive. 14 Ido' evene' malite gamazitine gilami lengele'mize lamine' amavo ma lingine a'mine numungutipe ebekutipe vili ma ingine engi' monovo'ine ningilizangumu' ve li avazaha igi gizedidoti' u'musupo nene okoho' izi di huli vilo. 15 Lamineto' nolo-lingimuve. Gamene nabau' a'mine aleve O'moso'mo lihime'ine ngemeline' nene Sodomu aleve ido' nGomola aleve mulumo inite' naba ngemeline' nesi ivile' ogosa naba goloso ngemeleseive.